sagorsarker/bangla-wikipedia huggingface dataset:
জুলের সূত্র

১৮৪১ খ্রিস্টাব্দে বিজ্ঞানী জুল সর্বপ্রথম পরিবাহীতে তড়িৎ-প্রবাহের ফলে তাপের সৃষ্টি সম্পর্কে তিনটি সূত্র প্রকাশ করেন, এই সূত্রগুলোকে জুলের সূত্র বলা হয় | 
সূত্রগুলি নিচে দেওয়া হল :-
প্রবাহমাত্রার সূত্র কোন পরিবাহীর রোধ এবং প্রবাহমাত্রার সময় অপরিবর্তিত থাকলে পরিবাহীতে উৎপন্ন তাপ ওই পরিবাহীর প্রবাহ মাত্রার বর্গের সমানুপাতিক হয়
রোধের সূত্র কোন পরিবাহীর প্রবাহ মাত্রা এবং প্রবাহমাত্রার সময় অপরিবর্তিত থাকলে পরিবাহিত উৎপন্ন তাপ পরিবাহীর রোধের সমানুপাতিক
সময়ের সূত্র কোন পরিবাহীর প্রভাবমাত্রা এবং রোধ অপরিবর্তিত থাকলে উৎপন্ন তাপ পরিবাহীর মধ্য দিয়ে প্রবাহ মাত্রার সময়ের সঙ্গে সমানুপাতী হয়
 অর্থাৎ, H ∝C যখন R এবং t স্থির |
 উদাহরণ: পরিবাহীর রোধ ও সময় অপরিবর্তিত রেখে পরিবাহী প্রবাহমাত্রা দ্বিগুণ করলে পরিবাহীতে উৎপন্ন তাপ পূর্বের তাপের চার গুণ |
 অর্থাৎ, H ∝R যখন C এবং t স্থির |
 অর্থাৎ, H ∝ t যখন C এবং R ধ্রুবক |
 উপরে সূত্র তিনটি কে একত্রিত করলে পাওয়া যায় যে, উৎপন্ন তাপ(H) হলে HαCRt,যখন তড়িৎ প্রবাহ(C) রোধ (R) এবং তড়িৎ প্রবাহের সময়(t) এই তিনটি ই পরিবর্তনশীল |অতএব,H=(CRt/J) যেখানে J একটি ধ্রুবক| এই J ধ্রুবক এর মান C, R এবং t এর এককের উপর নির্ভর করে | এখানে CRt পরিবাহীতে তড়িৎ এর দ্বারা কৃতকার্য পরিমাণকে বোঝায় |
অতএব, H=(CRt/4.2) ক্যালরি অথবা , H=0.24 CRt ক্যালরি | এটি জুলের সূত্রের গাণিতিক রূপ |
আবার ওহমের সূত্র থেকে আমরা পাই :
কোন পরিবাহীর দুই প্রান্তের বিভব প্রভেদ (V)=পরিবাহীর রোধ (R)* তড়িৎ প্রবাহ(C)
অর্থাৎ, V=R*C অথবা C=(V/R) | প্রবাহমাত্রার এই সমীকরণকে জুলের সূত্র বসিয়ে আমরা পাই H=0.24(V/R)Rt
অথবা H=0.24(V/R)t অথবা ,H α V (যখন R এবং t স্থির)
 পরিবাহীতে উৎপন্ন তাপ রোধের সমানুপাতিক হবে অর্থাৎ H α R
 ওহমের সূত্র থেকে পাই : R α L
১ জুল সমান (প্রায়, অন্যথায় উল্লেখিত)
জুল তার বৈদুতিক মোটরের পরীক্ষা করে পরিমাপ করেন যে এক পাউন্ড জলের তাপমাত্রা ১ ডিগ্রি ফারেনহাইট বৃদ্ধি করতে যে পরিমাণ কাজ করতে হয় তা ৪.১৮৬২ জুল প্রতি ক্যালোরির সমতুল্য। এই পরিমাপকেই তাপের যান্ত্রিক তুল্যাঙ্ক বলা হয়ে থাকে।
শুরুতে জুলের এই তত্ত্ব বিঞানীরা মেনে নেন নি। অন্যদিকে জুল তাপ ও যান্ত্রিক কর্মের মধ্যে সরাসরিক সম্পর্ক স্থাপনের জন্যে বদ্ধপরিকর ছিলেন। তিনি তার নিজের তৈরী যন্ত্রে জলকে একটি সচ্ছিদ্র সিলিন্ডারের মধ্যে বলপূর্বক পাঠিয়ে পরীক্ষা শুরু করেন এবং ফলস্বরূপ তাপের পরিবর্তন পরিমাপ করেন। এই পরীক্ষায় তিনি পরিমাপ করেন তাপের যান্ত্রিক তুল্যাংক ৭৭০ ফুট-পাউন্ড বল প্রতি ব্রিটিশ থার্মাল একক।
তিনি বলেন ১৮৪৩ সালে বলেন, "যখনই কোন যান্ত্রিক কর্ম করা হয় সমতুল্য তাপ উৎপন্ন হয়।।"
জুল একাধিক সম্মানে সম্মানিত হয়েছেন। তার মধ্যে উল্লেখযোগ্য হলঃ
এর্নস্ট আবি

এর্নস্ট কার্ল আবি (২৩ জানুয়ারি ১৮৪০ – ১৪ জানুয়ারি ১৯০৫) ছিলেন একজন জার্মান পদার্থবিদ, আলোক প্রকৌশলী, উদ্যোক্তা ও সামাজিক পুনর্গঠনকারী। অটো স্কট ও কার্ল জিসের সাথে তিনি অনেক আলোক সরঞ্জাম তৈরি করেছেন। তিনি কার্ল জিস এজি এর সহ-মালিক ছিলেন। এ জার্মান প্রতিষ্ঠানটি বৈজ্ঞানিক অণুবীক্ষণ যন্ত্র, জৌতির্বিদ্যার দূরবীক্ষণ যন্ত্র, প্লানেটারিয়াম ও অন্যান্য উন্নত আলোক প্রযুক্তি প্রস্তুত করতো।
আবি ২৩ জানুয়ারি ১৮৪০ সালে এসেনাক, স্যাক্স-ভিমার-এসেনাকে জন্মগ্রহণ করেন।
তার পিতা জর্জ অ্যাডাম আবি ও মাতা এলিজাবেথ ক্রিস্টিনা বার্চফেল্ট।
তিনি একটি সম্ভান্ত পরিবার থেকে এসেছেন — তার বাবা ছিলেন স্পিনারির পরিচালক। তার পিতার ঊর্ধ্বতন কর্মকর্তাদের সহায়তায় তিনি মাধ্যমিক বিদ্যালয়ে পড়ার সুযোগ পান এবং এসেনাক জিমনেশিয়ামে বিশ্ববিদ্যালয়ের প্রবেশিকা পরীক্ষার জন্য ভালো নম্বরে উত্তীর্ণ হন, সেখান থেকে তিনি ১৮৫৭ সালে স্নাতক লাভ করেন। স্কুল থেকে উত্তীর্ণ হবার পর থেকেই তার বৈজ্ঞানিক মেধা ও এই ঘরানায় তার ইচ্ছাশক্তি প্রকাশ পেতে থাকে। তাই, পরিবারের অর্থনৈতিক টানাপোড়েন থাকা সত্ত্বেও, আবি'র বাবা তার জেনা বিশ্ববিদ্যালয় (১৮৫৭-১৮৫৯) ও গ্যোটিঙেন বিশ্ববিদ্যালয়ে (১৮৫৯-১৮৬১) উচ্চশিক্ষায় সহায়তা করার সিদ্ধান্ত নেন। ছাত্রাবস্থায় নিজের আর্থিক সংগতির জন্য তিনি ব্যক্তিগতভাবে ছাত্র পড়িয়েছেন। অন্যদিকে তার পিতার ঊর্ধ্বতন কর্মকর্তারা তাকে সহায়তা করা চালিয়ে যাচ্ছিলেন। ২৩ মার্চ ১৮৬১ তে আবি গটিঙেনে পিএইচডি অর্জন করেন। স্কুলে থাকতে তিনি গটিঙেন সপ্তকের বের্নহার্ট রিমান এবং উইলহেম এডওয়ার্ড উইবার দ্বারা প্রভাবিত ছিলেন। ৮ আগষ্ট ১৮৬৩ সালে, তিনি জেনা বিশ্ববিদ্যালয়ে প্রভাষক হিসেবে নিযুক্ত হন। ১৮৭০ এ, তিনি জেনা বিশ্ববিদ্যালয়ের ফলিত পদার্থবিজ্ঞান, বলবিদ্যা ও গণিত এর সহকারী অধ্যাপক হিসেবে স্বারক স্বাক্ষর করেন। ১৮৭১ সালে তিনি তার শিক্ষকদের একজন, গণিতবিদ ও পদার্থবিজ্ঞানি কার্ল স্নেলের মেয়ে এলস স্নেলকে বিয়ে করেন, এলস স্নেলের সংসারে তার দুই কন্যাসন্তান জন্মগ্রহণ করে। ১৮৭৯ সালে তিনি পূর্ণাঙ্গ প্রফেসর পদবী পান। তিনি জেনা মানমন্দিরের পরিচালক হন ১৮৭৮ সালে। ১৮৮৯ এ তিনি ব্যাভারিয়ান বিজ্ঞান ও মানবিক একাডেমির সদস্য হন। তিনি স্যাক্সন বিজ্ঞান একাডেমিরও সদস্য ছিলেন। ১৮৯১ সালে জেনা বিশ্ববিদ্যালয়ের অধ্যাপনা থেকে তিনি অবসর গ্রহণ করেন। আবি ১৪ জানুয়ারি ১৯০৫ এ জেনায় মারা যান। তিনি নাস্তিক ছিলেন।
তড়িচ্চালক শক্তি

তড়িচ্চালক শক্তি বা ই. এম. এফ. () হলো বৈদ্যুতিক ক্রিয়া যা একটি বৈদ্যুতিক উৎস থেকে উৎপন্ন হয়। ই এম এফ কে E বা ℰ দিয়ে প্রকাশ করা হয় এবং একে ভোল্ট (ভোল্ট) এককে পরিমাপ করা হয়। কেবলমাত্র, একক চার্জ একটি বদ্ধ চক্র বা পরিবাহীতে (কনডাক্টর) যখন সম্পূর্ণ ঘুরে তখন ই এম এফ বা তড়িচ্চালক শক্তি উৎপন্ন হয়। তড়িচ্চালক শক্তিকে নিম্নরূপে সঙ্গায়িত করা যায়,
কোন বর্তনী তে তড়িৎপ্রবাহ চালনা করার জন্য তড়িৎশক্তির প্রয়োজন হয়। কোন তড়িৎ উৎস এক কুলম্ব আধানকে বর্তনীর এক বিন্দু থেকে উৎসসহ সম্পূর্ণ বর্তনী ঘুরিয়ে ঐ বিন্দুতে আনতে যে পরিমাণ কাজ সম্পন্ন হয় তাকে ঐ উৎসের তড়িচ্চালক শক্তি বলে। যেমন একটি ব্যাটারির শক্তি তড়িচ্চালক শক্তি। ব্যাটারিতে রাসায়নিক শক্তি তড়িৎ শক্তিতে রুপান্তরিত হয়। 
অর্থাৎ, তড়িচ্চালক শক্তির একক হলো জুল/কুলম্ব; একে ভোল্ট বলে। ১ কুলম্ব চার্জকে কোষ সমেত বর্তনীর কোন বিন্দু থেকে সম্পূর্ণ বর্তনী ঘুরিয়ে উক্ত বিন্দুতে আনতে যদি কোষকে এক জুল কাজ সম্পাদন করতে হয়, তবে কোষের তড়িচ্চালক শক্তিকে ১ ভোল্ট বলে।
১৮৩০ সালের দিকে, বিজ্ঞানী মাইকেল ফ্যারাডে তার ভোল্টাইক কোষের জন্য দুটি তড়িৎদ্বার ও তড়িৎ-বিশ্লেষ্যের সংযোগের রাসায়নিক ক্রিয়ায় উৎপন্ন তড়িচ্চালক শক্তি বিষয়টি প্রতিষ্ঠিত করেন। এই বিক্রিয়াটি কারেন্ট পরিচালিত করে এবং প্রাথমিক ভাবে ধারণা করা হতো এটি শক্তির অসীম উৎস। খোলা বর্তনীর জন্য, চার্জ বা আধান পৃথকীকরণ ততক্ষন উবদি হয় ,যতক্ষন না আলাদাভাবে প্রতিটি চার্জের তড়িৎ ক্ষেত্র বিক্রিয়ার জন্য যথেষ্ট হয়। কয়েক বছর আগে , আলেসান্দ্রো ভোল্টা তার কোষের দুটি ধাতু-ধাতু ( তড়িৎদ্বার-তড়িৎদ্বার) সংযোগের জন্য বিভব পার্থক্য পরিমাপ করেন, তার অবিশুদ্ধ মতবাদ অনুসারে কেবলমাত্র দুটি তড়িৎদ্বার-তড়িৎদ্বার সংযোগই ই এম এফ এর উৎস ।
7002648838১৯শতকের দিকে বিজ্ঞানীদের প্রশ্ন ছিল কীভাবে ব্যাটারি (গ্যালভানিক কোষ) তড়িচ্চালক শক্তি উৎপন্ন করে। অবশেষে ১৮৮৯ সালে নির্ণয় করেন প্রাথমিক ভাবে বা তড়িৎদ্বার ও তড়িৎ-বিশ্লেষ্যের মধ্যে সংযোগের ফলে তড়িচ্চালক শক্তি উৎপন্ন হয়।
অণু বা ধাতব পদার্থের মধ্যকার পরমাণু গুলো রাসায়নিক বন্ধন দ্বারা যুক্ত থাকে, যার কারণে অণু বা ধাতব পদার্থটির গঠন দৃঢ় হয়। যখন অণু অথবা ধাতব পদার্থকে তুলনামুলকভাবে উচ্চ শক্তির কাছাকাছি আনা হয় তখন তাদের মধ্যে স্বতঃস্ফূর্তভাবে বিক্রিয়া হয় এবং তাদের মধ্যকার বন্ধন পুনর্বিন্যস্ত হয় ফলে কিছু মুক্ত শক্তির উদ্ভব হয়। ব্যাটারিতে অর্ধ বিক্রিয়া হয়। যার একটিতে ইলেক্ট্রনের গ্রহণ ঘটে ( জারণ অর্ধ বিক্রিয়া) আর অন্যটিতে (বিজারণ অর্ধ বিক্রিয়া) ইলেক্ট্রনের ত্যাগ ঘটে। স্বতঃস্ফূর্ত রাসায়নিক বিক্রিয়া তখনই ঘটে যখন ইলেক্ট্রন ইলেক্ট্রোড থেকে পরিবাহি তারের মধ্য দিয়ে প্রবাহিত হয়। আর তড়িৎ শক্তি ততক্ষন থাকে যতক্ষন মুক্ত শক্তি থাকে।
উদাহরনস্বরূপ , ডেনিয়েল কোষের ( ) কথা বলা যাক, এতে দুটি অর্ধকোষ থাকে একটিতে জারণ এবং অন্যটিতে বিজারণ হয়। প্রতিটি অর্ধকোষে একটি ইলেকট্রোড যা জিঙ্ক ও কপারের পাত এবং একটি ইলেকট্রোলাইট যা এদের জলীয় দ্রবণ ZnSO ও CuSO থাকে। ইলেকট্রণ Zn থেকে Cu এর দিকে অগ্রসর হয় কেননা Zn এর শক্তি Cu এর চেয়ে বেশি ।
Zn ও ZnSO অর্ধকোষে বিক্রিয়া ( ap = Aqueous solution বা জলীয় দ্রবণ, s= Solid বা ধাতু)
Zn → Zn + 2e
Cu ও CuSO অর্ধকোষে বিক্রিয়া-
Cu + 2e →Cu
অজয় ঘটক

অজয় ঘটক একজন ভারতীয় পদার্থবিজ্ঞানী এবং পদার্থবিজ্ঞানের পাঠ্যপুস্তকের লেখক।
অজয় ঘটক ১৭০ টিরও বেশি গবেষণা পত্র এবং ২০ টিরও বেশি বই লিখেছেন (নীচে "নির্বাচিত প্রকাশনা" দেখুন)। "অপটিক্স" শীর্ষক তাঁর স্নাতক পাঠ্যপুস্তকটি চীনা এবং ফার্সিতে অনুবাদ করা হয়েছে এবং "ইনহোমোজেনিয়াস অপটিকাল ওয়েভগাইড" এরও (অধ্যাপক সোধার সহলেখক) চীনা এবং রাশিয়ান ভাষায় অনুবাদ করা হয়েছে।
১৯৯৫ সালে তিনি "অপটিক্স শিক্ষায় বিশিষ্ট সেবার জন্য এবং গ্রেডিয়েন্ট ইনডেক্স মিডিয়া, ফাইবার এবং ইন্টিগ্রেটেড অপটিক্যাল ডিভাইসগুলির প্রচারের বৈশিষ্ট্যসমূহ বোঝার ক্ষেত্রে তাঁর অবদানের জন্য" অপটিকাল সোসাইটি অফ আমেরিকা এর ফেলো নির্বাচিত হন। 
তিনি দিল্লি বিশ্ববিদ্যালয় থেকে এম.এসসি এবং কর্নেল বিশ্ববিদ্যালয় থেকে পিএইচডি করেছেন। অধ্যাপক ঘটক ১৯৬৬ সালে দিল্লির ইন্ডিয়ান ইনস্টিটিউট অফ টেকনোলজিতে যোগদান করেন। তিনি ২০০৭ সালে দিল্লি আইআইটি থেকে পদার্থবিজ্ঞানের ইমেরিটাস অধ্যাপক হিসাবে অবসর গ্রহণ করেন।
অধ্যাপক ঘটক এখন তাঁর বই লেখার জন্য এবং ভারতের ও আন্তর্জাতিক বিভিন্ন বিশ্ববিদ্যালয় এবং কলেজগুলিতে বিশেষ অতিথি লেকচারার হিসাবে তাঁর সময় ব্যয় করেন। সাম্প্রতিক বছরগুলিতে, তিনি আলবার্ট আইনস্টাইন এর প্রতিভাকে বৃহত্তর জনগণের কাছে আনতে গভীর আগ্রহের সাথে কাজ করছেন এবং "টিইডিএক্স"-এ বক্তব্য উপস্থাপনের জন্য ২০১৭ সালে "আইনস্টাইনের মনের ভিতরে" অনুষ্ঠানে আমন্ত্রিত হয়েছিলেন।
অমিতাভ দত্ত

অমিতাভ দত্ত একজন ভারতীয় বিজ্ঞানী। তিনি উচ্চ শক্তি পদার্থবিজ্ঞানে বিশেষত প্রত্যক্ষ (কণা উৎপাদন) এবং অপ্রত্যক্ষ (লুপ ইফেক্ট) বিষয়ে পদার্থবিজ্ঞানের নতুন ক্ষেত্রে কাজ করছেন।
তিনি ১৯৬৯ সালে কলকাতা বিশ্ববিদ্যালয় এর অধীনে স্কটিশ চার্চ কলেজ থেকে বিজ্ঞানে স্নাতক এবং ১৯৭১ এবং ১৯৭৭ সালে বিশ্বভারতী থেকে পদার্থবিজ্ঞানে এমএসসি এবং পিএইচডি ডিগ্রি অর্জন করেন। ১৯৮১ সালে তিনি যাদবপুর বিশ্ববিদ্যালয়-এ লেকচারার হিসাবে যোগদান করেন এবং পরবর্তীকালে ১৯৯৯ সালে সেখানেই অধ্যাপক হিসাবে তাঁর পদোন্নতি ঘটে। ২০০৮ সালে তিনি কলকাতার ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ-এ অধ্যাপক হিসাবে যোগদান করেন। ফের্মিল্যাব, সিইআরএন এবং ভারতের বিভিন্ন গবেষণা ইনস্টিটিউটে তিনি পরিদর্শনের দায়িত্বেও ছিলেন। 
সিইআরএন-এর লার্জ ইলেক্ট্রন পজিট্রন (এলইপি) কোলিডার এবং ফের্মিল্যাবের তেভাত্রন কোলিডার থেকে প্রাপ্ত ডেটা ব্যবহার করে ভর এবং গেজ বোসন, বহিরাগত ফের্মিয়ন এবং সুপারসিম্যাট্রিক কণার কাপলিংয়ের ক্ষেত্রে নতুন বন্ধন নিস্পন্ন করেছিলেন।
অমিতাভ দত্ত ইন্ডিয়ান ন্যাশনাল সায়েন্স একাডেমির ফেলো যেখানে তাঁকে "উচ্চ-শক্তি পদার্থবিজ্ঞানে (এইচপি) উল্লেখযোগ্য অবদানকারী" ব'লে উল্লেখ করা হয়েছে। উদ্ধৃতিটিতে তাঁর গবেষণার আগ্রহের রূপরেখাকে তুলে ধরে এবং যোগ করে যে "দত্ত দেশে এইচইপির উন্নয়নে মুখ্য ভূমিকা পালন করেছেন এবং বেশ কয়েকটি সম্মেলনের আয়োজন করেছেন। তিনি কয়েকটি বই এবং কার্যাদিও সম্পাদনা করেছেন। যেমন "পার্টিকাল ফেনোমোলজি ইন দি ৯০'স", "হাইলাইটস অফ পার্টিকাল ফেনোমোলজি" এবং "সিপি ভায়োলেশন" "। 
১৯৮৬-৮৮ সময়কালে দত্ত জার্মানির ডর্টমুন্ড বিশ্ববিদ্যালয় এর ইনস্টিটিউট ফর ফিজিক্স থেকে আলেকজান্ডার ভন হাম্বোল্ট ফেলোশিপ; এবং ১৯৯৪ সালে ডর্টমুন্ডে আর ২০০৭ সালে বন বিশ্ববিদ্যালয়ের ফেলো।
১৯৯১-৯৫ পর্যন্ত ইতালির ট্রাইস্টে ইন্টারন্যশনাল সেন্টার ফর থিয়োরিটিকাল ফিজিক্স-এ তাঁর অ্যসোসিয়েটশিপ ছিল এবং বেইজিংয়ের ইনস্টিটিউট অফ থিয়োরিটিকাল ফিজিক্স-এ অ্যসোসিয়েটশিপ ছিল ১৯৯৭-৯৯ সালে।
কনকাম্বরী

কনকাম্বরী ("Crossandra") অ্যাকান্থেসিয়া বর্গের একটি গণ। ৫৪টি প্রজাতির সমন্বয়ে গঠিত এই গণের উদ্ভিদ আফ্রিকা, মাদাগাস্কার, আরব ও ভারতীয় উপমহাদেশে জন্মে।
এই ফুল প্রিয়দর্শিনী, কাসান্দ্রা এবং আবোলি নামেও পরিচিত। হলুদ, লাল, কমলা রঙের ফুল পাওয়া যায়। পাতা সবুজ রঙের হয়। এর জন্ম উষ্ণ ও আর্দ্র অঞ্চলে। সারা বছর এ গাছে ফুল থাকে।
এই বর্গে অন্তর্ভুক্ত প্রজাতি:
আশেকপুর ইউনিয়ন

আশেকপুর ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
উপজেলা সদর থেকে রিক্সা, অটোরিক্সা, সি এন জি ও বাস যোগে এই ইউনিয়ন যাতায়াত করা যায়। এই ইউনিয়নে কাঁচা রাস্তা ৫০ কিলোমিটার ও পাকা রাস্তা ২৫ কিলোমিটার।
এই ইউনিয়নের মোট আয়তন ১০.২৫ বর্গকিলোমিটার।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩৪,২২৩জন।
এই ইউনিয়ন ১২টি গ্রাম ও ১০টি মৌজা নিয়ে গঠিত।
এই ইউনিয়নের সাক্ষরতার হার ৩২.১%।
চুস্ট্ সংস্কৃতি

চুস্ট্ সংস্কৃতি হল ব্রোঞ্জ যুগের শেষের দিকের এবং লৌহ যুগের শুরুর দিকের এক সংস্কৃতি যা পূর্ব উজবেকিস্তানের ফারগানা উপত্যকায়  বিকশিত হয়েছিল খ্রিস্টপূর্ব ১৫০০ থেকে ৯০০ এর মধ্যে।
চুস্ট্ সংস্কৃতির জনবসতিগুলি বিভিন্ন আকারের ছিল, যেমন ছোট্ট বসতির জায়গাও ছিল তেমনই আবার ১০ হেক্টর আয়তনের বড়  জনবসতিও ছিল। কিছু বসতি অঞ্চল পাহাড়ের উপর অবস্থিত ছিল, আবার কিছু অঞ্চলে প্রতিরক্ষা কাঠামোর উপস্থিতিও পাওয়া গেছে। গার্হস্থ্য কাঠামোর বিষয়ে বিশেষ জানা নেই, তবে কিছু ক্ষেত্রে মাটির তৈরী ইটের ব্যবহার ছিল।
চুস্ট্  অঞ্চলগুলিতে বড় বড় গর্ত প্রায়শই দেখা যায়। এগুলি সম্ভবত শস্য সংগ্রহের উদ্দেশ্যে তৈরী করা হয়েছিল। কৃষি সরঞ্জাম যেমন কাস্তে ও কোদাল ছাড়াও যব, গম এবং বিশেষত মিলেট পাওয়া গেছে।
চুস্ট্ সংস্কৃতির গৃহপালিত পশুদের মধ্যে ছিল ছিল উট, গাধা, ঘোড়া, গরু, ভেড়া, ছাগল এবং সম্ভবত শূকর। এই অঞ্চলগুলির বন্য প্রাণীদের মধ্যে ছিল অনেজার, গ্যাজেল এবং সাইগা হরিণ।
চুস্ট্ মৃৎশিল্প হস্তনির্মিত ছিল। তারা ব্রোঞ্জের বস্তু এবং পরে লোহার বস্তুও তৈরি করত। ব্রোঞ্জ দিয়ে তৈরি জিনিসগুলির মধ্যে ছিল বর্শা এবং ছুরি।
চুস্ট্ সংস্কৃতিতে সাধারণত বসতির প্রান্তে গর্ত করে সমাধি দেওয়া হত। এই ধরনের গর্তগুলিতে মানুষ এবং প্রাণী উভয়কেই সমাধিস্থ করা হত।
চুস্ট্ সংস্কৃতির পাথরের তৈরী ছুরি, কাস্তে এবং এর আঁকা মৃৎশিল্পগুলির সাথে আরও পূর্বদিকে অবস্থিত সমসাময়িক সংস্কৃতি শিনচিয়াং-এর মিল পাওয়া যায়।
চুস্ট্ সংস্কৃতির মানুষের অবশেষগুলি ইউরোপয়েড ধরনের। এখানকার মানুষেরা সাধারণত ইরানি হিসাবে বিবেচিত হয়। এটা প্রস্তাব করা হয় যে তারা ইরানীদের পূর্ব দিকে যাত্রার অংশ ছিল, অথবা এটাও হতে পারে যে তারা ছিল একদল ইরানি যারা শিনচিয়াং থেকে পশ্চিমদিকে ফিরে আসছিল। এটি প্রাচীনতম স্থায়ী আবাসিক ইরানি সংস্কৃতিগুলির মধ্যে অন্যতম৷
মাঝিড়া ইউনিয়ন

মাঝিড়া ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
এই ইউনিয়নের মোট আয়তন ১৩.৫ বর্গকিলোমিটার।
জনশ্রুতি রয়েছে যে, ষোড়শ শতাব্দীতে করতোয়া নদী পথে মাঝে মাঝে মধ্য রাতে মাছ ধরা মাঝির বেশে জলদস্যুরা আসতো। এ অঞ্চলে লুটতরাজ করতো। ফলে এই জনপদের নাম হয়ে পড়ে মাঝিড়া। সপ্তদশ শতাব্দীর প্রথমার্ধে সুবাহ বাংলা এ সমস্যার কথা পত্রযোগে আগ্রাতে সম্রাট শাজাহানকে অবহিত করেন। সম্রাট তাৎক্ষণিকভাবে সেনা ছাউনি স্থাপনের জন্য এখানে একটি সেনাদল প্রেরণ করেন। মোঘল সেনাদল এই উপজেলা সদরের ৭০০ গজ উত্তরে ঢাকা-বগুড়া মহাসড়কের পূর্ব পাশে ২৫/৩০ ফুট মাটি ভরাট করে স্থানটিতে উঁচু ঢিবি তৈরি করে সেনা ছাউনি স্থাপন করা হয়। যাতে সেই উঁচু ঢিবি হতে দিগন্ত বিস্তৃত অঞ্চলে জলদস্যুদের যে কোন আনাগোনা বা গতিবিধি লক্ষ্য করা যায়। ধার্মিক সম্রাটের বদান্যতায় এই জনপদের মানুষ সন্ত্রাস আর দস্যুতা হতে পরিত্রাণ পায়।
এই ইউনিয়নের মোট জনসংখ্যা ২৪,৮৫৭জন।
এই ইউনিয়ন ৪টি গ্রাম ও ৪টি মৌজা নিয়ে গঠিত। গ্রামসমূহ হলো:
২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৮৬%।
এখানে ১০টি সরকারি প্রাথমিক বিদ্যালয়, ৫টি উচ্চ বিদ্যালয় ও ৩টি মাদ্রাসা রয়েছে।
এখানে ২টি হাটবাজার রয়েছে।
ইউনিয়নের বর্তমান চেয়ারম্যান আব্দুস সালাম
ধর্মীয় স্থান:৪টি
আড়িয়া ইউনিয়ন, শাজাহানপুর

আড়িয়া ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
আড়িয়া ইউনিয়ন পরিষদটি উত্তর বঙ্গের প্রাণ কেন্দ্র বগুড়া শহর হতে ১০ কিলোমিটার দক্ষিণে মরা করতোয়া নদী ও ঢাকা বগুড়া মহাসড়ক সংলগ্ন পশ্চিম পার্শ্বে অবস্থিত।
এই ইউনিয়নের মোট আয়তন ২৩.০৯ বর্গকিলোমিটার।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৯,৮০৯ জন।
এই ইউনিয়ন ১৩টি গ্রাম ও ১০টি মৌজা নিয়ে গঠিত।
২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৫৭.২৩%। এখানে ১৬টি প্রাথমিক বিদ্যালয়, ৫টি উচ্চ বিদ্যালয় ও ১৩টি মাদ্রাসা রয়েছে। 
এখানে ২টি হাটবাজার রয়েছে, নয়মাইল হাট এবং আড়িয়া বাজার। 
ইউনিয়নের বর্তমান চেয়ারম্যান আতিকুর রহমান।
ধর্মীয় স্থান: ২টি
আলেহান্দ্রো রেবোয়ো

আলেহান্দ্রো রেবোয়ো কেনিয়াল (; জন্ম: ১১ জানুয়ারি ১৯৮৩; আলেহান্দ্রো রেবোয়ো নামে সুপরিচিত) হলেন একজন অবসরপ্রাপ্ত স্পেনীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় পালেন্সিয়া এবং রেয়েসের হয়ে একজন গোলরক্ষক হিসেবে খেলেছেন।
১৯৯৭–৯৮ মৌসুমে, স্পেনীয় ফুটবল ক্লাব স্পোর্টিং হিহোনর যুব পর্যায়ের হয়ে খেলার মাধ্যমে রেবোয়ো ফুটবল জগতে প্রবেশ করেন এবং পরবর্তীতে তিনি ওবিয়েদোর হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০২–০৩ মৌসুমে, ওবিয়েদো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল ওবিয়েদো বি-এর হয়ে ১ মৌসুম খেলার পর, তিনি রেয়েসে যোগদান করেন, যেখানে তিনি ২ মৌসুমে ৪২টি ম্যাচে অংশগ্রহণ করেছেন। অতঃপর তিনি স্পেনীয় ক্লাব হেতাফে বি-এ যোগদান করেন, যেখানে তিনি এক মৌসুম অতিবাহিত করার পর হেতাফের মূল দলে যোগদান করেন। হেতাফের হয়ে ১ মৌসুমে মাত্র ৪টি ম্যাচে অংশগ্রহণ করার পর, তিনি লোর্কা দেপোর্তিবায় যোগদান করেন। পরবর্তীতে, পালেন্সিয়া এবং কার্তাহেনার হয়ে খেলেছেন। তিনি সর্বশেষ ২০১২–১৩ মৌসুমে, তিনি কার্তাহেনা হতে আবিলেসে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।
ইসমাইল আল-জাযারি

বাদি' আয-যামান আবুল-'ইয ইবন ইসমা'ইল ইবন আর-রাযায আল-জাযারি (, ) ছিলেন একজন মুসলিম বহুবিদ্যাবিশারদ: একজন আলিম, আবিষ্কারক, যন্ত্রপ্রকৌশলী, কারিগর, শিল্পী ও গণিতবিদ যিনি মেসোপটেমিয়ার জাযিরায় জন্মগ্রহণ করেন। তিনি ১২০৬ সালে "উদ্ভাবনী যান্ত্রিক আবিষ্কারগুলোর জ্ঞানের বই" () রচনার জন্যে সর্বাধিক পরিচিত, যাতে তিনি ১০০টি যান্ত্রিক আবিষ্কার বর্ণনা করেন। তাকে ফ্লাশ টয়লেট ও হাতি ঘড়ি আবিষ্কারের স্বীকৃতি দেওয়া হয়। তাঁকে রোবটিক্স এবং স্বয়ংক্রিয় যন্ত্রের জনক হিসেবে বিবেচনা করা হয়।
আল-জাজারি: ইসলামী স্বর্ণযুগের একজন মেকানিক্যাল প্রতিভা –যিনি ইসলামী প্রযুক্তিকে ১০০০ বছর পূর্বে সমৃদ্ধির উচ্চ
শিকড়ে নিযে গিয়েছিলেন। তিনি ১১৩৬ সন তুরস্কের থর নগরীতে জন্মলাভ করেন. ১২ শতকে তার যান্ত্রিক সৃষ্টিগুলোকে
ইসলামী স্বর্ণযুগের সবচেয়ে আশ্চর্যান্বিত করা যান্ত্রিক সৃষ্টি হিসাবে গণনা করা হয়। তার উল্লেখযোগ্য
আবিষ্কার গুলো ছিল পানি দ্বারা চালিত ঘড়ি, হাত- ধোয়ার যন্ত্র যেটি স্বয়ংক্রিয়ভাবে যন্ত্রটির ব্যবহারকারিকে সাবান এবং তোয়ালে সরবরাহ করত । এছাড়া তার আর একটি আবিষ্কার যেটিকে প্রাচীন কালের রোবট হিসেবে গন্য করা হয়,সেটিছিল ওয়াইন সরবরাহকারি একটি মেয়ে রোবট ।১২০৬ সনে তিনি তার সকল সৃষ্টিকর্মগুলো একটি গ্রন্থ(কিতাব ফি মারিফাত আল হিয়াল আল হানদা সিয়াল) আকারে সংকলন করেন। গ্রন্থটি ছিলো তার সকল আবিষ্কার এর তত্ত্ব এবং ব্যবহারিক প্রয়োগের এর সংক্ষিপ্ত বিবরন।বিট্রিশ প্রকৌশলী এবং ইসলামিক ঐতিহাসিক ডোনালড আর হিল এই বইটি প্রসঙ্গে বলেছেন আল-জাজারির সৃষ্টিকর্মগুলো বাদ দিয়ে আধুনিক প্রকৌশল বিদ্যার ইতিহাস রচনা করা সম্ভব নয়। কিতাব ফি মারিফাত আল হিয়াল আল হানদা সিয়াল গ্রন্থটি প্রকৌশল বিদ্যার এক ঐতিহাসিক সংযোজন।বইটিতে আল-জাজারির উদ্ভাবিত পঞ্চাশটি ডিভাইসের বিবরণ দেওয়া হয়েছে। লণ্ডন বিজ্ঞান যাদুঘর আল-জাজারির পানিঘড়ি পুনরায় সফলভাবে নির্মাণ করতে সক্ষম হয় যেটি ১৯৭৬ সনে ইংল্যান্ডের এক ইসলামী মেলায় প্রদর্শন করা হয়।
ইয়াকব বেকেনস্তেইন

ইয়াকব ডেভিড বেকেনস্তেইন (১ মে ১৯৪৭- ১৬ আগস্ট ২০১৫) মেক্সিকায় জন্ম নেওয়া একজন ইসরায়েলি আমেরিকান তাত্ত্বিক পদার্থবিজ্ঞানী, যিনি কৃষ্ণবিবরের তাপগতিবিদ্যা এবং তথ্য ও অভিকর্ষের মধ্যে সম্পর্ক স্থাপনের ভিত্তি প্রতিষ্ঠায় অবদান রাখেন।
ইয়াকব বেকেনস্তেইন মেক্সিকো সিটিতে জন্মগ্রহণ করেন। তাঁর বাবারর নাম জোসেফ ও মাতার নাম এস্থার। তাঁরা পোলিশ ইহুদি, যারা মেক্সিকোয় অভিবাসী হন। তিনি পরবর্তীতে যুক্তরাষ্ট্র চলে যান। ইয়াকব ১৯৬৮ সালে যুক্তরাষ্ট্রের নাগরিকত্ব লাভ করেন। এছাড়াও তিনি ইসরায়েলের নাগরিক। 
বেকেনস্তেইন ব্রুকলিন পলিটেকনিক ইনস্টিটিউটে (বর্তমান নিউ ইয়র্ক বিশ্ববিদ্যালয়ের পলিটেকনিক প্রকৌশল স্কুল) পড়াশোনা করেন। তিনি সেখান থেকে স্নাতক ও ১৯৬৯ সালে স্নাতকোত্তর ডিগ্রি লাভ করেন। তিনি জন আর্চিবল্ড হুইলারের ১৯৭২ সালে পিএইচডি ডিগ্রি লাভ করেন। 
ইয়াকব ও তার স্ত্রী বিলহার তিনজন সন্তান ছিল। তাদের সবাই (ইয়েহোনাদভ,উরিয়া ও রিভকা বেকেনস্তেইন) বড় হয়ে বিজ্ঞানী হন। ২০১৮ সালে ইয়োহোনাদভ ইসরায়েল বিজ্ঞান ও প্রযুক্তি ইনস্টিটিউটে যোগদান করেন। বেকেনস্তেইন একজন ধার্মিক ব্যক্তি ও ঈশ্বরে বিশ্বাসী হিসেবে পরিচিত ছিলেন। তিনি বলেছেন, "আমি বিশ্বকে ঈশ্বরের সৃষ্টি হিসেবে বিবেচনা করি। তিনি কতগুলো সুনির্দিষ্ট আইন প্রণয়ন করেছেন এবং বৈজ্ঞানিক কাজের মাধ্যমে সেগুলো আবিষ্কার করতে আমি আনন্দ অনুভব করি।"
কৃষ্ণবিবরের নাক্ষত্রিক ঘটনাপ্রবাহ সম্পর্কে বেকেনস্তেইন তিনটি গুরুত্বপূর্ণ গবেষণাপত্র রচনা করেন। এগুলোর মধ্যে রয়েছে- নো হেয়ার উপপাদ্য(ভর, ইলেকট্রনের আধান ও কৌণিক ভরবেগ- এই তিনটি জিনিসকে মানদণ্ড হিসেবে ব্যবহার করে অভিকর্ষ ও তড়িৎচুম্বকত্ব সম্পর্কিত আইনস্টাইন-ম্যাক্সওয়েল সমীকরণের সকল কৃষ্ণবিবরীয় সমাধান নির্ণয় করা সম্ভব- এটাই এ উপপাদ্যের প্রতিপাদ্য), কৃষ্ণবিবরের নাক্ষত্রিক ঘটনাপ্রবাহ ও কৃষ্ণবিবরীয় তাপগতিবিদ্যার উপর তত্ত্ব উপস্থাপন। এছাড়াও বেকেনস্তেইন কোয়ান্টাম ভর ও বিশৃঙ্খলা-মাত্রার উপর প্রবন্ধ রচনা করেন।
তিনি ১৯৭২ থেকে ১৯৭৪ সাল পর্যন্ত ইউনিভার্সিটি অব টেক্সাস অ্যাট অস্টিনের ডক্টরেটোত্তর ফেলো হিসাবে কাজ করেন। এরপর তিনি ইসরায়েলের বেন গুরিয়ন বিশ্ববিদ্যালয়ে শিক্ষকতা করেন। ১৯৭৮ সালে তিনি পূর্ণ অধ্যাপক পদে পদোন্নতি পান। ১৯৮৩ সালে তিনি জ্যোতিঃপদার্থবিজ্ঞান বিভাগের বিভাগীয় প্রধান হিসেবে নিযুক্ত হন।
১৯৯০ সালে তিনি জেরুজালেম বিশ্ববিদ্যালয়ের অধ্যাপক পদে নিযুক্ত হন। তিন বছরের মধ্যেই তিনি তাত্ত্বিক পদার্থবিজ্ঞান বিভাগের বিভাগীয় প্রধান পদে নিযুক্ত হন। ১৯৯৭ সালে তিনি ইসরায়েলের বিজ্ঞান ও কলা একাডেমির সদস্যপদে নির্বাচিত হন। ২০০৯-২০১০ সালে তিনি ইনস্টিটিউট অব অ্যাডভান্সড স্টাডিজ এর একজন খণ্ডকালীন শিক্ষক ছিলেন।
ফিনল্যান্ডের হেলসিংকি শহরে মারা যাওয়ার পূর্ব পর্যন্ত ইয়াকব হিব্রু বিশ্ববিদ্যালয়ের তাত্ত্বিক পদার্থবিজ্ঞান বিভাগের পোলাক অধ্যাপক পদে নিযুক্ত ছিলেন। ২০১৫ সালের ১৬ আগস্ট তিনি মৃত্যুবরণ করেন। এর কয়েক মাস পূর্বে তিনি আমেরিকান পদার্থবিজ্ঞান সমিতির আইনস্টাইন পুরস্কার লাভ করেন।"কৃষ্ণবিবরের বিশৃঙ্খল মাত্রার উপর তাঁর অভাবনীয় কাজ, যা কৃষ্ণবিবরীয় তাপগতিবিদ্যা নামে পদার্থবিজ্ঞানের একটি নতুন ক্ষেত্র সৃষ্টি করেছে ও কোয়ান্টাম বলবিদ্যা ও অভিকর্ষের মধ্যে সম্পর্ক স্থাপন করেছে"-এর স্বীকৃতিস্বরূপ তিনি এই পুরস্কার লাভ করেন।
১৯৭২ সালে বেকেনস্তেইন সর্বপ্রথম বলেন-"কৃষ্ণ বিবরগুলোর সুসংজ্ঞায়িত বিশৃঙ্খলা মাত্রা থাকা উচিত।"বেকেনস্তেইনের মতে,কৃষ্ণ বিবরের বিশৃঙ্খলা মাত্রা এর দিগন্তসীমার আয়তনের সমানুপাতিক।
ইন্দিরা চক্রবর্তী

ইন্দিরা চক্রবর্তী একজন ভারতীয় জনস্বাস্থ্য বিশেষজ্ঞ, বিদ্বান এবং পরিবেশবিদ। জনস্বাস্থ্য ও পরিবেশের ক্ষেত্রে তার অবদানের জন্য ২০১৪ সালে ভারত সরকার তাকে পদ্মশ্রী প্রদান করে। এটি ভারত সরকারের চতুর্থ সর্বোচ্চ বেসামরিক পুরস্কার।
ইন্দিরা চক্রবর্তীর বাড়ি পশ্চিমবঙ্গ। তিনি কলকাতা বিশ্ববিদ্যালয় থেকে প্রাণরসায়ন বিষয়ে পিএইচডি অর্জন করেছেন। তারপরে তিনি দ্বিতীয় ডক্টরাল ডিগ্রি (ডিএসসি) অর্জন করেছেন। তিনি ভারত এবং বিশ্বব্যাপী খাদ্য সুরক্ষা এবং স্বাস্থ্যকর শিল্প নিয়ে জড়িত এবং ৩০টি গবেষণা প্রকল্পে অংশগ্রহণ করেছেন। তিনি বিশ্ব স্বাস্থ্য সংস্থার দুটি প্রকল্প, শিশুদের জন্য বিশ্ব সম্মেলন ও ক্ষুধা প্রকল্পের সাথেও জড়িত ছিলেন। এছাড়াও তিনি জাতিসঙ্ঘের খাদ্য ও কৃষি সংস্থার সাথে কাজ করেছেন। তিনি আন্তর্জাতিক মহিলা জাদুঘর এর একজন বৈশ্বিক কাউন্সিল সদস্য। আন্তর্জাতিক মহিলা জাদুঘর এর সাথে সাক্ষাৎকারে তিনি মেয়েদের পুষ্টি সমস্যার কথা উল্লেখ করেছেন। ভারতে মেয়েদের অপুষ্টিজনিত রোগের মধ্যে অ্যানিমিয়া প্রধান। মেয়েদের অপুষ্টির সমাধান হিসেবে তিনি নারী শিক্ষার উপর গুরুত্ব দিয়েছেন। তার মতে, মেয়েদের শিক্ষা প্রদানের মাধ্যমেই ভারতে পুষ্টিসহ পরিবেশ, স্বাস্থ্য, অর্থনীতি এবং জীবনযাত্রার উন্নতি ঘটবে।
ইন্দিরা চক্রবর্তী কর্তৃক পরিচালিত কিছু গবেষণা ভারত সরকারকে নীতিগত পরিবর্তন এবং নতুন উদ্যোগের দিকে পরিচালিত করেছে। যেমন- কলকাতার রাস্তার বিক্রেতাদের উপর পরিচালিত একটি গবেষণা। তিনি ভারত সরকারের সাথে জনস্বাস্থ্য বিষয়ক উদ্যোগের ক্ষেত্রে কাজ করেছেন। তিনি পুষ্টি ও জনস্বাস্থ্য বিষয়ক কয়েকটি জাতীয় ও আন্তর্জাতিক সংগঠনের সাথে কাজ করেছেন। ইন্দিরা চক্রবর্তী বহু গুরুত্বপূর্ণ পদে অধিষ্ঠিত রয়েছে। যেমন:
• প্রধান উপদেষ্টা - জনস্বাস্থ্য প্রকৌশল বিভাগ, পশ্চিমবঙ্গ সরকার
• সদস্য - জাতীয় পানীয় জল ও স্যানিটেশন কাউন্সিল, ভারত সরকার
• বোর্ডের সদস্য - আন্তর্জাতিক বৈশ্বিক স্বাস্থ্য ইনস্টিটিউট, জাতিসংঘ বিশ্ববিদ্যালয়
• প্রাক্তন সদস্য - ভারত খাদ্য সুরক্ষা ও মানদণ্ড কর্তৃপক্ষ, ভারত সরকার
• প্রাক্তন আঞ্চলিক পরিচালক, দক্ষিণ এশিয়া - পুষ্টি আন্তর্জাতিক উদ্যোগ - আন্তর্জাতিক উন্নয়ন গবেষণা কেন্দ্র
• প্রাক্তন পরিচালক এবং ডিন - ভারত সরকার স্বাস্থ্য ও জনস্বাস্থ্য ইনস্টিটিউট, ভারত সরকার
• প্রাক্তন পরিচালক - চিত্তরঞ্জন জাতীয় ক্যান্সার ইনস্টিটিউট, ভারত সরকার
• প্রাক্তন আঞ্চলিক উপদেষ্টা - দক্ষিণ পূর্ব এশীয় আঞ্চলিক কার্যালয়, বিশ্ব স্বাস্থ্য সংস্থা
• আঞ্চলিক সমন্বয়কারী - স্ট্রিট ফুড এশীয় কার্যালয় - খাদ্য ও কৃষি সংস্থা
• সম্মানসূচক বৈজ্ঞানিক উপদেষ্টা - সম্প্রদায় সমর্থন ও বিকাশ ফাউন্ডেশন 
• পরামর্শদাতা - শিশুদের জন্য বিশ্ব সম্মেলন - বিশ্ব স্বাস্থ্য সংস্থা
ইন্দিরা চক্রবর্তী একটি বই এবং ২৫০টিরও বেশি নিবন্ধের লেখক। জাতীয় ফোরামে এবং আন্তর্জাতিক জার্নালে তার অনেক লেখা প্রকাশিত হয়েছে।
জনস্বাস্থ্য ও পরিবেশের ক্ষেত্রে তার অবদানের জন্য ২০১৪ সালে ভারত সরকার ইন্দিরা চক্রবর্তীকে পদ্মশ্রী প্রদান করে।
খাদ্য ও কৃষি সংস্থা ইন্দিরা চক্রবর্তীকে প্রথম এডোউরডো সৌমা পুরস্কার প্রদান করেছে। তিনি সর্বভারতীয় জাতীয় ঐক্য পরিষদ এর ইন্দিরা গান্ধী জাতীয় প্রিয়দর্শিনী পুরস্কার অর্জন করেছেন। দক্ষিণ ফ্লোরিডা বিশ্ববিদ্যালয়ের গ্লোবাল লিডারশিপ অ্যাওয়ার্ড পেয়েছেন। এটি বিশ্ববিদ্যালয়টির সর্বোচ্চ আন্তর্জাতিক সম্মাননা। তিনি "The Multimedia Encyclopedia of Women in Today's World" এ স্থান পেয়েছেন। ভারত সরকার ২০১৪ সালের সাধারণতন্ত্র দিবসের সম্মাননায় তাকে অন্তর্ভুক্ত করে তার অবদানের স্বীকৃতি দিয়েছিল।
ইসমাইল ইবনে উসমান

ইসমাইল ইবনে উছমান (আরবি: اسماعيل بن عثمان) ইবনে আবদুল কারীম আল-কুরাইশী, রাশিদুদ্দীন আদ-দিমাশকী ইবনুল মুআল্লিম নামে পরিচিত। তিনি অসাধারণ মেধা ও কৃতিত্বের জন্য বিপুল যশ ও সম্মান অর্জন করেছেন। হাদীস, তাফসীর, ফিকহ, উসূল, কালাম, ন্যায়শাস্ত্র, দর্শন এবং আরবি ভাষা ও সাহিত্যের একজন বিশেষজ্ঞ ইমাম হিসাবে তিনি সুখ্যাত ছিলেন।
তিনি ৬২৩ হিজরী মোতাবেক ১২২৬ সনে জন্মগ্রহণ করেন।
তিনি দামিশকের খ্যাতনামা আলিমদের নিকট তিনি বিভিন্ন বিষয়ে শিক্ষালাভ করেন। বাল্যকালে ফিকহশাস্ত্র অধ্যয়ন করেন শায়খ জামালুদ্দীন আল-হুসায়নীর কাছে। ইমামুল কুবরা আলী ইবনে মুহাম্মদ আল-হামদানী আস-সাখাবীর নিকট তাজবীদসহ কুরআন কারীমের সাত কেরাত গভীরভঅবে অধ্যয়ন করেন। এতদ্ব্যতীত তিনি ফিকহশাস্ত্র এবং আরবি ভাষা ও সাহিত্য বিশেষভাবে ইবনুস যুবায়দীর কাছে অধ্যয়ন কনের।
৭০০ হিজরী বা ১৩০০ খ্রিষ্টাব্দে তিনি কায়রো গমন করেন এবং অবশিষ্ট জীবন এইখানেই অতিবাহিত করেন।
অধ্যাপনা ও গুরুত্বপূর্ণ বিষয়ে ফাতওয়া দান ছিল তার প্রধান কাজ।
তার অসংখ্য শাগরিদের মধ্যে তার পুত্র শায়খ ইউসুফ আল-কুরাইশী, তাকিউদ্দীন ও শায়খ ইবনে হাবিব বিশেষভাবে উল্লেখযোগ্য।
আল্লামা যাহাবী ও আল্লামা জালালুদ্দীন সুয়ূতী তার বিদ্যাবত্তা ও নিরাসক্ত সহজ সরল জীবন যাপনের ভূয়সী প্রশংসা করেন।
৭১৪ হিজরী মোতাবেক ১৩১৪ খ্রীষ্টাব্দে ৯১ বৎসর বয়সে ইনতিকাল করেন। ইনতিকালের দুই বৎসর পূর্বে তার স্মৃতিবিভ্রম ঘটে ছিল।
ইয়াসমিন আরা হক

ইয়াসমিন আরা হক বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
ইয়াসমিন আরা হক জাতীয়তাবাদী মহিলা দলের কেন্দ্রীয় যুগ্ম সম্পাদক। তিনি অষ্টম জাতীয় সংসদের মহিলা আসন ০৩ থেকে মনোনীত সংসদ সদস্য ছিলেন।
দীপন

আলোকমিতি অনুসারে কোনো পৃষ্ঠের প্রতি একক ক্ষেত্রফলে আপতিত আলোক প্রবাহের মোট পরিমাণকে দীপন বলে। এটি এমন একটি পরিমাপ যার দ্বারা আপতিত আলো পৃষ্ঠতলকে কতটুকু আলোকিত করে, ঔজ্জ্বল্য দ্বারা তরঙ্গদৈর্ঘ্যকে ভারী করে তা মানুষ তার উজ্জ্বলতা উপলব্ধির দ্বার বুঝতে পারে। একইভাবে দীপন নির্গমন হলো কোন পৃষ্ঠ থেকে নির্গত প্রতি একক ক্ষেত্রফলে দীপন ফ্লাক্স। দীপন নির্গমন দীপন প্রস্থান হিসাবেও পরিচিত।
এসআই পদ্ধতিতে এর একক লাক্স (lx) বা এর সমতুল্য হলো প্রতি বর্গমিটারে লুমেন এর পরিমাণ (lm·m) দ্বারা পরিমাপ করা হয়। সিজিএস পদ্ধতিতে দীপনের একক ফোট, এটি ১০,০০০ লাক্সের সমান। ফুট-ক্যান্ডেল দীপনের একটি অ-মেট্রিক একক এবং এটি আলোকচিত্রশিল্প এর ক্ষেত্রে ব্যবহৃত হয়।
দীপনকে আগে প্রায়শই উজ্জ্বলতা বলা হত তবে এই শব্দটি অন্যান্য ব্যবহারের ক্ষেত্রে (যেমন ঔজ্জ্বল্য বোঝায়) বিভ্রান্তি তৈরি করে। "উজ্জ্বলতা" কখনই পরিমাণগত বর্ণনার জন্য ব্যবহৃত হয় না তবে কেবল শারীরবৃত্তীয় সংবেদনের অপরিমাণগত উল্লেখ এবং আলোর উপলব্ধির জন্য ব্যবহৃত হয়।
মানুষের চোখ ২ ট্রিলিয়ন-ভাঁজ সীমার চেয়ে কিছু উচ্চ সীমা পর্যন্ত দেখতে সক্ষম: নক্ষত্রের আলোতে অর্থাৎ লাক্স আলোতে সাদা বস্তুর উপস্থিতি কিছুটা স্পষ্ট হয় এবং উজ্জ্বল প্রান্তে ১০ লাক্স বা সরাসরি সূর্যের আলোতে যা দেখা যায় তার চেয়ে ১০০০ গুণ বড় লেখা পড়া সম্ভব হবে যদিও এটি খুব বেশি অস্বস্তিকর এবং দীর্ঘস্থায়ী আফটারইমেজ প্রভাবের কারণ হতে পারে।
জ্যোতির্বিজ্ঞানে পৃথিবীর বায়ুমন্ডলে নিক্ষিপ্ত আলোকিত তারাসমূহ তাদের উজ্জ্বলতার পরিমাপ হিসাবে ব্যবহৃত হয়। প্রচলিত এককসমূহ দৃশ্যমান মণ্ডলীর আপাত মান হয়। নিম্নোক্ত সূত্রটি ব্যবহার করে ভি-ঔজ্জ্বল্যের মাত্রা লাক্সে রূপান্তর করা যেতে পারে
এখানে "E" লাক্সে দীপন মান, এবং "M" হচ্ছে আপাত মান। বিপরীত রূপান্তর হলো
দীপঙ্কর হোম

দীপঙ্কর হোম (জন্ম ১১ নভেম্বর ১৯৫৫) একজন ভারতীয় এবং কলকাতায় অবস্থিত বোস ইনস্টিটিউট-এর বিশিষ্ট তাত্ত্বিক পদার্থবিদ। তিনি মূলত কোয়ান্টাম মেকানিক্স এবং কোয়ান্টাম জড়িত এবং কোয়ান্টাম যোগাযোগ এর মৌলিক দিকগুলিতে কাজ করেন। তিনি ছিলেন পার্থ ঘোষ লিখিত "রিডলস ইন ইয়োর টিকাপ - ফান উইথ এভরিডে সায়েন্টিফিক পাজল" নামের জনপ্রিয় বইটির সহ-লেখক।
দীপঙ্কর হোমের যে সব ক্ষেত্রগুলিতে গবেষণার কাজ রয়েছে তা নিচে উল্লেখ করা হ'ল:
ভারতীয় গবেষণায় কোয়ান্টাম মেকানিক্সের ভিত্তি নিয়ে পরীক্ষানিরীক্ষার প্রাথমিক উদ্যোগী গবেষকদের মধ্যে দীপঙ্কর হোম অন্যতম যা বর্তমানে কোয়ান্টাম ইনফরমেশন (কিউআই) এর প্রাণবন্ত ক্ষেত্রের জন্ম দিয়েছে। তাঁর বহুমূখী অবদানের মধ্যে দুটি স্বতন্ত্র গবেষণা-স্তরের বই অন্তর্ভুক্ত রয়েছে: "কনসেপচুয়াল ফাউন্ডেশনস অফ কোয়ান্টাম ফিজিক্স - অ্যান ওভারভিউ ফ্রম মডার্ণ পারস্পেকটিভ" (প্লেনাম) এবং "আইনস্টাইনস স্ট্রাগলস উইথ কোয়ান্টাম থিওরি: এ রিপ্রেসাল" (স্প্রিঞ্জার)। গ্রন্থ দুটি যথাক্রমে অ্যান্টনি লেগেট এবং রজার পেনরোজ দ্বারা ফরওয়ার্ড করা (পরিশিষ্ট এ)। তাঁর সহযোগীদের সাথে দীপঙ্কর হোমের কিছু উল্লেখযোগ্য কাজ হ'ল:
(ক) কোয়ান্টাম অবিভেদ্য প্রবর্তনের মাধ্যমে একটি উদ্ভাবনী ধারণা উদ্ভাবন করা হয়েছিল। এর ফলে দু'টি অভিন্ন বোসন/ফের্মিওনের স্পিন-জাতীয় ভেরিয়েবলের ক্ষেত্রে প্রবণতায় জড়িত হওয়ার জন্য একটি দক্ষ সংস্থানের দিকে চালিত হয়। কিউআইয়ের মূলে জড়িত থাকায় মুক্ত ইলেক্ট্রন কোয়ান্টাম কম্পিউটেশন সম্পর্কিত গবেষণায় ব্যবহার করা ছাড়াও এই কাজটি কিউআই প্রসেসিংয়ে কোয়ান্টাম স্ট্যাটিস্টিক্সের প্রয়োগকে উদ্দীপিত করে।
(খ) ইন্ট্রাপার্টিক্যাল পাথ-স্পিন জটের এখনও অবধি একটি অন্বেষণযোগ্য ব্যবহারকে কোয়ান্টাম কনটেক্সচুয়ালিটি যথাযথভাবে যাচাই করার জন্য ধারণা করা হয়েছিল। পরে ভিয়েনা গোষ্ঠীর দ্বারা সেটি যথাযথভাবে পরীক্ষা করাও হয়েছিল। সম্প্রতি এর তথ্য এবং তাত্ত্বিক ব্যবহারের পরামর্শও অনুসরণ করা হয়েছে। 
(গ) কোয়ান্টাম জেনো এফেক্টের একটি বিস্তৃত উদ্ধৃত বিশ্লেষণের পূর্বে (অ্যানাস অফ ফিজিক্স ২৫৮, ২৩৭ (১৯৯৭)) এই জাতীয় প্রভাবগুলির জন্য একীভূত কাঠামো উদ্ভাবন করা হয় (ফিজিক্স লেটার্স এ ১৭৩, ৩২৭ (১৯৯৩))।
(ঘ) একই সেটআপে একক ফোটন অবস্থার অপটিকাল টানেলিং ব্যবহার করে একযোগে তরঙ্গ এবং কণায় একটি অভিনব পরীক্ষার প্রস্তাব করা হয়েছিল (ফিজিক্স লেটার্স এ ১৫৩, ৪০৩ (১৯৯১)। পরবর্তীকালে জাপানের হামামাতসু ফোটোনিক্স পরীক্ষাগারে সেটি পরীক্ষিত (ফিজিক্স লেটার্স এ ১৬৮, ১ (১৯৯২)) হয়েছিল।
(ঙ) কোয়ান্টাম পরিমাপ সমস্যার তদন্ত করতে একটি উদ্ভাবনী বায়োআণবিক নমুনার কল্পনা করা হয় (ফিজিক্স রিভিউ লেটার্স ৭৬, ২৮৩৬ (১৯৯৬))। এরও আগে বহুকণা ব্যবস্থার জন্য ধ্রুপদী বাস্তববাদে এমন কি শক্তিশালী ম্যাক্রোস্কোপিক সীমাবদ্ধ অবস্থার অধীনে কোয়ান্টাম মেকানিকাল লঙ্ঘনের প্রদর্শনী করা হয় (ফিজিক্স রিভিউ লেটার্স এ ৫২, ৪৯৫৯ (১৯৯৫))।
দীপঙ্কর হোমের গবেষণা কাজগুলি ১৯ টি প্রাসঙ্গিক প্রযুক্তিগত/জনপ্রিয় বইয়ে উদ্ধৃত করা হয়েছে (পরিশিষ্ট খ)। তাঁর কাজের মোট উদ্ধৃতি সংখ্যা প্রায় ৮৫০ (আইএসআই ওয়েব সূচক)।
দীপঙ্কর হোম প্রকাশিত ৯৮ টি পিয়ার-রিভিউ সংস্করণ নিবন্ধগুলি স্কুপাস তালিকাভুক্ত রয়েছে। এর মধ্যে সর্বাধিক রয়েছে হোম ডি., হোয়াইটেকার, এম.এ.বি., "কোয়ান্টাম জেনো সম্পর্কে একটি ধারণামূলক বিশ্লেষণ; প্যারাডক্স, পরিমাপ এবং পরীক্ষা" (১৯৯৭) "অ্যানালস অফ ফিজিক্স", ২৫৮ (২), পৃ. ২৩৭–২৮৫।
জুম ভিডিও কমিউনিকেশনস

জুম ভিডিও কমিউনিকেশনস (), মার্কিন যোগাযোগ প্রযুক্তি কোম্পানি। জুমের সদরদপ্তর ক্যালিফোর্নিয়ার সান হোসে। এটি ক্লাউড-ভিত্তিক পিয়ার-টু-পিয়ার সফ্টওয়্যার প্ল্যাটফর্মের মাধ্যমে ভিডিওটেলিফোনি এবং অনলাইন চ্যাট পরিষেবা দিয়ে থাকে। টেলিকনফারেন্সিং, টেলিযোগাযোগ, দূরশিক্ষণ এবং সামাজিক সম্পর্ক বজায় রাখার জন্য ব্যবহৃত হয়। জুমের ব্যবসায়িক কৌশল অন্যান্য প্রতিযোগীদের তুলনায় পণ্য ব্যবহার করা সহজতর, পাশাপাশি সাশ্রয়ী।
মনিপুরী ইলিশ

অস্টিয়োব্রামা বেলানগিরি বা মনিপুরী ইলিশ বা পেংবা মাছ হচ্ছে রশ্মি-পাখনা ধরনের, অস্টিয়োব্রামা গণের একটি মাছ। এটা ভারতের মনিপুর রাজ্যের একটি স্থানীয় মাছ। পূর্বে এটা শুধুমাত্র মনিপুর এবং মায়ানমারের জলসীমায় পাওয়া যেতো। এটা মনিপুরের মৎসখামার গুলোতে খাবার মাছ হিসেবে চাষ হতো। মায়ানমারের জলে বুনো পেংবা মাছ পাওয়া যেতো। যদিও বাঁধ নির্মাণ, জলাভূমি হ্রাস, বাসস্থানের পরিবেশ বদলে যাওয়া, বহিরাগত প্রজাতি আগমণ ইত্যাদি বিবিধ কারণে মাছটির প্রাপ্যতা কমে যেতে শুরু করে।
মাছটির চেহারার সাথে ইলিশের সাদৃশ্য না থাকলেও এর স্বাদ ইলিশের কাছাকাছি হওয়ায় এটা মনিপুরী ইলিশ নামে পরিচিত। মণিপুরবাসীর অত্যন্ত প্রিয় এই মাছ। তাই প্রতি বছর মণিপুরে পেংবা দিবস পালিত হয়।
বর্তমানে বাংলাদেশ, ভারতের বিভিন্ন স্থানে মাছটি চাষ করা হচ্ছে। বাংলাদেশের ঝিনাইদহ জেলায় বেসরকারি উদ্যোগে প্রথম বাণিজ্যিক ভাবে মনিপুরী ইলিশের চাষ শুরু হয়। মাছটি ৭-৮ মাসে ৪০০-৬০০ গ্রাম ওজনের হয়। পেংবা শাকাশি মাছ। দ্রুত বর্ধনশীল এই মাছচাষে তুলনামূলকভাবে বেশি খাবারের প্রয়োজন হয়। ভারতের বর্ধমানের ভাতারে এই ইলিশ চাষ শুরুও হয়েছে। লুপ্তপ্রায় প্রজাতির তালিকায় থাকা এই মাছের কৃত্রিম প্রজনন ঘটিয়ে ওড়িশার সেন্ট্রাল ইন্সটিটিউট অফ ফ্রেশ ওয়াটার আ্যকোয়া কালচার বা সিফার মৎস বিজ্ঞানীরা সফলতা লাভ করেন।
রূপালী ইলিশের বাংলাদেশে অনুপ্রবেশ করা তথাকথিত ‘মনিপুরী ইলিশ’ মাছের পোনা উৎপাদন ও চাষে নিষেধাজ্ঞা দিয়ে এ বিষয়ে ব্যবস্থা নেওয়ার নির্দেশ দিয়েছে সরকার। ইলিশের অনন্যতা রক্ষা এবং ভেজাল রোধে সম্প্রতি দেশের সব জেলা মৎস্য কর্মকর্তাকে এ বিষয়ে চিঠি পাঠিয়েছে মৎস্য অধিদপ্তর। ভারতের মনিপুরী রাজ্যে এ মাছের চাষ হয় বলে একে মনিপুরী ইলিশ বা পেংবা বলা হয়।
সম্প্রতি ময়মনসিংহ জেলা মৎস্য দপ্তর থেকে এ জাতের মাছের বিষয়ে ব্যবস্থা নিতে মৎস্য অধিদপ্তরের মহাপরিচালকের কাছে চিঠি পাঠানো হয় বলে কর্মকর্তারা জানান। এরই পরিপ্রেক্ষিতে মনিপুরী ইলিশের বিষয়ে ব্যবস্থা নিতে নির্দেশ দেয় অধিদপ্তর।
মৎস্য অধিদপ্তরের উপপরিচালক (মৎস্যচাষ) আজিজুল হক স্বাক্ষরিত চিঠিতে বলা হয়, তথাকথিত ‘মনিপুরী ইলিশ’ নামক একটি মাছের প্রজাতি অন্য দেশ থেকে অবৈধভাবে এদেশে প্রবেশ করেছে ও হ্যাচারিতে পোনা উৎপাদন করে চাষ হচ্ছে বলে বিভিন্ন পত্র-পত্রিকায় প্রতিবেদন প্রকাশিত হয়েছে। ময়মনসিংহ জেলা মৎস্য দপ্তর এরই মধ্যে একটি বেসরকারি হ্যাচারিকে অবৈধভাবে এ মাছের পোনা উৎপাদনের দায়ে ভ্রাম্যমাণ আদালতের মাধ্যমে জরিমানা করেছে।
অধিদপ্তরের চিঠিতে আরো বলা হয়, হ্যাচারি আইন, ২০১০ এর ৮ ও ৯ নম্বর ধারা মোতাবেক মহাপরিচালক বা তার কাছ থেকে ক্ষমতাপ্রাপ্ত কর্মকর্তার অনুমতি ব্যতীত কোনো জীবিত মৎস্য, রেণু পোনা আমদানি এবং পোনা উৎপাদন করা যাবে না। তাছাড়া, মৎস্য সঙ্গনিরোধ আইন, ২০১৮ এর ৯ নম্বর ধারা মোতাবেক আমদানি অনুমতিপত্র ছাড়া বাংলাদেশের অভ্যন্তরে কোনো মৎস্য, মৎস্য পণ্য, উপকারী জীবাণু বা প্যাকিং দ্রব্যাদি আমদানি করা যাবে না।
এ অবস্থায় জেলা মৎস্য কর্মকর্তাদের আওতাধীন কোনো হ্যাচারিতে এ মাছের পোনা উৎপাদন করলে আইনানুগ ব্যবস্থা নেওয়া এবং কোনো পুকুরে বা খামারে এ মাছের চাষ যেন সম্প্রসারিত না হয় সে বিষয়ে পরবর্তী প্রয়োজনীয় ব্যবস্থা নেওয়ার নির্দেশ দেওয়া হয়েছে।
কোচবিহার রেলওয়ে স্টেশন

কোচবিহার রেলওয়ে স্টেশন (ওল্ড কোচবিহার রেলওয়ে স্টেশন হিসাবেও পরিচিত) ভারতের পশ্চিমবঙ্গ রাজ্যের কোচবিহার জেলার কোচবিহার শহরে রেল পরিষেবা প্রদানকারী একটি রেলওয়ে স্টেশন।
১৮৯৪ সালে কোচবিহার রাজ্য রেলওয়ে কোচবিহার শহরের বিপরীতে তোর্সার দক্ষিণ তীর থেকে পূর্ব বঙ্গ রেলওয়ের ট্র্যাকে অবস্থিত গিতলদহ স্টেশন পর্যন্ত একটি ২ ফুট ৬ (৭৬২ মিমি) প্রশস্ত ন্যারো গেজ রেলপথ নির্মাণ করে । তোর্সার উপর একটি সেতু নির্মিত হওয়ার পরে ১৯০১ সালে কোচবিহার শহরটি সংযুক্ত হয়। ১৯১০ সালে এটি ১০০০ মিমি (৩ ফুট ৩ / ইঞ্চি) প্রশস্ত মিটার গজে রূপান্তরিত হয়। উত্তর-পূর্ব সীমান্ত রেল আলিপুরদুয়ার-বামানহাট শাখা রেলপথকে ২০০৭ সালে ১,৬৭৬ মিমি (৫ ফুট ৬ ইঞ্চি) প্রশস্ত ব্রডগেজে রূপান্তর করে।
এক শতাব্দীরও বেশি পুরানো কোচবিহার রেলওয়ে স্টেশনকে একটি ঐতিহ্যবাহী স্টেশন হিসাবে স্বীকৃতি প্রদান করা হয়েছে এবং রেলওয়ের ঐতিহ্য জাদুঘরের জন্য একটি নতুন ভবন নির্মিত হয়।
জামতলার মিষ্টি

জামতলার মিষ্টি হলো বাংলাদেশের যশোর জেলার জামতলা বাজারে উৎপন্ন একটি বিখ্যাত মিষ্টি।
জামতলার মিষ্টির ইতিহাস ছয় দশকের বেশি। ১৯৫৫ সালে যশোর-সাতক্ষীরা সড়কের পাশে অবস্থিত জামতলা বাজারে চায়ের দোকানদার ছিলেন জনৈক শেখ সাদেক আলী। প্রতিদিন গোয়ালরা দোকানে গরুর দুধ দিয়ে যেত। একদিন প্রয়োজনের তুলনায় দুধের পরিমাণ বেশি হলে সাদেক দুধ কিনতে অপারগতা প্রকাশ করেন। এ সময় কুমিল্লার এক ব্যক্তি সাদেক আলীকে বলেন যে দুধের মান খুব ভালো এবং সেই দুধ রেখে দেওয়ার অনুরোধ করলেন। কুমিল্লার সেই ব্যক্তি আরও বললেন যে তিনি রাতে মিষ্টি তৈরি করে দেবেন। সেই দুধ দিয়ে মিষ্টি তৈরি শুরু হয়। কুমিল্লার সেই ব্যক্তির শিখিয়ে দেওয়া পদ্ধতিতে সাদেক আলী মিষ্টি তৈরি শুরু করেন। সাদেক আলীর এই মিষ্টির স্বাদ ও গুণাগুণের জন্য এর খ্যাতি ছড়াতে "সাদেক গোল্লা" নামে। পরবর্তীতে এটি এর উৎপত্তিস্থলের নামে "জামতলার মিষ্টি" হিসেবে সারা দেশে পরিচিতি লাভ করতে থাকে। এই মিষ্টি তৈরির প্রক্রিয়া রসগোল্লার অনুরূপ তবে ব্যবহৃত উপকরণে কিছুটা বিশেষত্ব রয়েছে। তাই একে "জামতলার রসগোল্লা"ও বলা হয়।
এছাড়া জ্বালানী হিসেবে তেঁতুল কাঠ বা বাবলা কাঠ কিংবা বেলকাঠ।
জামতলার রসগোল্লা প্রস্তুত করতে হলে প্রথমে দেশী গরুর দুধের ছানা দিয়ে ছোট ছোট গোল্লা বা বল তৈরি করে নেয়া হয়। এরপর অল্প আঁচে এই ছানার বলগুলোকে চিনির সিরাপে ফুটানো বা সেদ্ধ করা হয়। পর্যায়ক্রমে সেগুলো বাদামী বর্ণের হয়ে আসলেই তৈরি 
হয়ে যায় সাদেক গোল্লা। তবে অন্যস্থানে "সাদেক গোল্লা" প্রস্তুত করতে গিয়ে তাতে স্বাদে পার্থক্য পরিলক্ষিত হয়েছে। সাদেক গোল্লা বা জামতলার রসগোল্লার মূল প্রস্তুতকারী সাদেক আলীর পুত্রের মতে: 
এর কারণ বোধহয়, দেশী গরুর দুধ হতে প্রস্তুতকৃত ছানা এবং জ্বালানী হিসেবে তেঁতুল কাঠ বা বাবলা কাঠ কিংবা বেলকাঠের ব্যবহার যার কারণে জামতলায় তৈরি এই রসগোল্লার স্বাদে স্বাতন্ত্র্য এসেছে।
ইন্দ্রাণী বসু

ইন্দ্রাণী বসু (জন্ম: ১৫ ই আগস্ট ১৯৫১) একজন ভারতীয় পদার্থবিজ্ঞানী এবং কলকাতার বোস ইনস্টিটিউট-এর পদার্থবিজ্ঞান বিভাগের সিনিয়র অধ্যাপক। তাঁর বিশেষত্বের ক্ষেত্রগুলি তাত্ত্বিক ঘনীভূত পদার্থ, কোয়ান্টাম তথ্য তত্ত্ব, পরিসংখ্যান পদার্থবিজ্ঞান, জৈব পদার্থবিজ্ঞান এবং সিস্টেমগুলিতে।
তিনি ১৯৮১ সালে তাঁর পিএইচডি ডিগ্রি (পদার্থবিজ্ঞান) অর্জন করেছেন কলকাতা বিশ্ববিদ্যালয়-এর রাজাবাজার বিজ্ঞান কলেজ থেকে।
তাঁর গবেষণায় আগ্রহের মধ্যে রয়েছে কোয়ান্টাম মেনি বডি সিস্টেমস, কোয়ান্টাম তথ্য তত্ত্ব, পরিসংখ্যান মেকানিক্স এবং সিস্টেমস জীববিজ্ঞান।
তিনি বেঙ্গালুরুর ইন্ডিয়ান একাডেমি অফ সায়েন্সেস এবং এলাহাবাদের জাতীয় বিজ্ঞান একাডেমী-র ফেলো তিনি বোস ইনস্টিটিউট-এ একটি শক্তিশালী সলিড-স্টেট তাত্ত্বিক গোষ্ঠীও গড়ে তুলেছেন।
ইন্দ্রাণী বসু স্ত্রী শক্তি বিজ্ঞান সম্মান পুরস্কারের প্রথম প্রাপক (২০০০) হন চৌম্বকীয় সিস্টেমের প্রসঙ্গে মডেল হ্যামিলটোনীয় (নিম্ন মাত্রা) এর সঠিক সমাধান সম্পর্কে তাঁর কাজের জন্য।
আই. আই. র‍্যাবাই পুরস্কার

পারমাণবিক এবং অপটিক্যাল পদার্থবিজ্ঞানে আই. আই. রাবি পুরস্কার হলো আমেরিকান ফিজিক্যাল সোসাইটি কর্তৃক পারমাণবিক, আণবিক ও আলোকীয় পদার্থবিজ্ঞান ক্ষেত্রে অবদানকারী গবেষকদের জন্য অসাধরণ কাজের স্বীকৃতিস্বরূপ কর্মজীবনের মধ্যবর্তী সময়ে প্রদান করা পুরস্কার। ১৯৮৯ সালে পদার্থবিজ্ঞানী আই. আই. রাবি সম্মানে এই পুরস্কার প্রদান করা হয় এবং ১৯৯১ সালে থেকে দ্বিবার্ষিক পুরস্কার প্রদান করা হয়।
পুরস্কার উদ্ধৃতিতে লেখা আছে:
ট্রফোজয়েট

ট্রফোজয়েট (; গ্রিক "trope" = পুষ্টি + "zoon" = প্রাণি) হলো উল্লেখযোগ্য সংখ্যক প্রোটোজোয়া, যেমন ম্যালেরিয়ার জীবাণু "প্লাজমোডিয়াম ফ্যালসিপেরাম" এবং "জিয়ারডিয়া" গণের প্রাণিদের জীবনচক্রের সক্রিয়, খাদ্য গ্রহণকারী দশা। (ট্রফোজয়েট দশার বিপরীত দশা হলো পুরু প্রাচীরবেষ্টিত সিস্ট দশা)।
মানবদেহে ব্যালান্টিডায়াসিস রোগ সৃষ্টিকারী "ব্যালান্টিডিয়াম কোলাই" এর জীবন চক্রে ট্রফোজয়েট ও সিস্ট দশা থাকে।
অ্যাপিকমপ্লেক্সার জীবন চক্রে ট্রফোজয়েট সাইজোগনি দশা (অযৌন জনন দশা) অতিক্রম করে এবং মেরোজয়েট সমৃদ্ধ সাইজন্টে পরিণত হয়।
"জিয়ার্ডিয়া" গণের ট্রফোজয়েটগুলো ক্ষুদ্রান্ত্রে কলোনি গঠন করে এবং বংশবৃদ্ধি করে। সংক্রামক জীবন দশায় শুরুর দিকেই ট্রফোজয়েট সিস্টে রূপান্তরিত হয়।
ডিসগাইজড টোস্ট

জেরেমি ওয়াং (জন্ম: ২৫ নভেম্বর ১৯৯১; যিনি ডিসগাইজড টোস্ট নামেও পরিচিত) হলেন একজন কানাডীয় স্ট্রিমার, ইউটিউবার, ইন্টারনেট ব্যক্তিত্ব এবং গেমার; যিনি প্রথমে তার "হার্থস্টোন" ইউটিউব ভিডিও এবং পরবর্তীতে টুইচে তার চ্যানেলের জন্য সুপরিচিত। তিনি কন্টেন্ট নির্মাতাদের একটি অনলাইন সামাজিক বিনোদন দল অফলাইনটিভির একজন সদস্য।
ওয়াং তার ব্যবহারকারী নামটি তিনি "হার্থস্টোন" কার্ড, এসআই: ৭ এজেন্ট হতে গ্রহণ করেছেন। গেমটিতে একটি কার্ডে লেখা থাকে "দিস গায়'স টোস্ট" (ইংরেজি: This guy's toast; অনুবাদ: এই ব্যক্তির টোস্ট)। কৌতুক অভিনেতা কনান ও'ব্রায়েন এটিকে "গেমিংয়ের ইতিহাসের শ্রেষ্ঠ নাম" বলে অভিহিত করেছেন।
২০১৭ সালের জুন মাসে, তিনি স্ট্রিম চলাকালীন এক প্রকার শোষণ দেখানোর ঘটনার প্রেক্ষিতে ৭২ ঘণ্টার জন্য "হার্থস্টোন" থেকে তাকে সাময়িকভাবে নিষিদ্ধ করা হয়েছিল।
২০১৯ সালের শেষের দিকে, তিনি ব্লিজার্ডের করা একটি প্রস্তাব ফিরিয়ে দিয়েছিলেন, উক্ত প্রস্তাবে তাকে "স্যাভিয়রস অব আল্ডাম"-এর একটি নতুন কার্ড প্রকাশ করতে অনুরোধ করা হয়েছিল। সেখানে তিনি "হার্থস্টোনের" উপর তার ব্যক্তিগত অনুভূতির পাশাপাশি সম্প্রদায়ের নেতিবাচক প্রতিক্রিয়া উল্লেখ করেছিলেন।
এয়ার ইন্ডিয়া ওয়ান

এয়ার ইন্ডিয়া ওয়ান (এআই-১ বা এআইসি১০০১ হিসাবেও পরিচিত) হল ভারতের রাষ্ট্রপতি বা প্রধানমন্ত্রীকে বহনকারী যে কোনও বিমানের কল সাইন। এয়ার ইন্ডিয়া হল ভারতের জাতীয় বিমান সংস্থা। বিমানটি ভারতীয় বিমানবাহিনী (আইএএফ) দ্বারা ভিভিআইপি উড়ান হিসাবে পরিচালিত হয়। নতুন দিল্লির ইন্দিরা গান্ধী আন্তর্জাতিক বিমানবন্দর (পূর্বে পালাম বিমানবাহিনী ঘাঁটি) ভিত্তিক আইএএফের বিমান সদর যোগাযোগ স্কোয়াড্রন এই বিমান পরিচালনার দায়িত্বে রয়েছে। নতুন বোয়িং ৭৭৭-৩০০ইআর বিমানগুলি ২০২০ সালে চালু করা হয় এবং ২০২১ সালের মধ্যে এর কার্যক্রম শুরু হবে।
এয়ার ইন্ডিয়ার মালিকানাধীন এবং আন্তর্জাতিক রাষ্ট্রীয় সফরে ব্যবহৃত বোয়িং ৭৪৭-৪০০ ছাড়াও, আইএএফের বর্তমানে চারটি ১৪ আসনের এমব্রায়ার ১৩৫, চারটি ২০ আসনের এমব্রায়ার ১৪৫ এবং তিনটি কাস্টমাইজ ৪৬ আসনের বোয়িং বিজনেস জেটস (বিবিজে) রয়েছে, যার ভিআইপি কেবিন রয়েছে এবং ভিআইপি চলাচলের জন্য ব্যবহৃত হয়। এর মধ্যে বোয়িং ৭৪৭ বিদেশি সফরকালে প্রধানমন্ত্রী, রাষ্ট্রপতি বা সহ-রাষ্ট্রপতি দ্বারা ব্যবহৃত হয়।
প্রতিটি এমব্রায়ার ১৩৫ ক্ষেপণাস্ত্র-অপসারণ ব্যবস্থা, গ্লোবাল পজিশনিং ব্যবস্থা সহ আধুনিক উড়ান পরিচালনা ব্যবস্থার পাশাপাশি "শ্রেণি ২" উপকরণের অবতরণ ব্যবস্থা সহ সজ্জিত। এই বিমানগুলির প্রত্যেকটির জন্য আইএএফ-এর ₹১৪ বিলিয়ন (২০০ মিলিয়ন মার্কিন ডলার) ব্যয় হয়। রাজদূত, রাজহানস এবং রাজকামাল নামে তিনটি বিবিজে প্রকৃত বিমানের প্রতিটির জন্য আইএএফ ₹৯৩.৪ বিলিয়ন (মার্কিন $ ১.৩ বিলিয়ন) ব্যয় করে (প্রকৃত বিমানের জন্য ₹৭৩.৪ বিলিয়ন ($১.০ বিলিয়ন) এবং স্বাবলম্বন স্যুটগুলির জন্য অতিরিক্ত ২০ বিলিয়ন ($২৮০ মিলিয়ন))।
প্রবীর রায়

প্রবীর রায় (জন্মঃ ৪ঠা অক্টোবর ১৯৪২) একজন ভারতীয় কণা পদার্থবিজ্ঞানী এবং টাটা মৌলিক গবেষণা ইনস্টিটিউটের প্রাক্তন অধ্যাপক। তিনি ভারতীয় বিজ্ঞান একাডেমির একজন জ্যেষ্ঠ বিজ্ঞানী। বসু বিজ্ঞান মন্দির তাঁর কর্মক্ষেত্র। এছাড়াও তিনি সাহা আণবিক পদার্থবিজ্ঞান ইনস্টিটিউটের পরমাণু শক্তি বিভাগের প্রাক্তন রাজা রামান্না ফেলো।
দ্বি-ফোটন প্রক্রিয়ার যোগফল সূত্র নির্ণয়ের জন্য প্রবীর রায় সুপরিচিত। প্রবীর রায় ইন্ডিয়ান একাডেমি অব সায়েন্সেস(ভারতীয় বিজ্ঞান একাডেমি), ইন্ডিয়ান ন্যাশনাল সায়েন্স একাডেমি (ভারতীয় জাতীয় বিজ্ঞান একাডেমি), ন্যাশনাল একাডেমি অব সায়েন্সেস এর নির্বাচিত সদস্য। এছাড়াও তিনি আমেরিকান পদার্থবিজ্ঞান সমিতির একজন সদস্য। তিনি বিজ্ঞান ও শিল্প গবেষণা কাউন্সিল তাকে ১৯৮৭ সালে শান্তি স্বরূপ ভাটনগর বিজ্ঞান ও প্রযুক্তি পুরস্কারে ভূষিত করে। 
১৯৪২ সালের ৪ঠা অক্টোবর তৎকালীন ব্রিটিশ ভারতের কলকাতা শহরে জন্মগ্রহণ করেন। তাঁর পিতার নাম কিরণ লাল রায় ও মাতার নাম সুজাতা সিকদার। তিনি ১৯৬২ সালে প্রেসিডেন্সি কলেজ থেকে পদার্থবিজ্ঞানে স্নাতক (সম্মান) ও কেমব্রিজ বিশ্ববিদ্যালয়ের কিংস কলেজ থেকে ১৯৬৫ সালে স্নাতকোত্তর ডিগ্রি লাভ করেন। অতঃপর ডক্টরেট ডিগ্রি লাভের জন্য তিনি স্ট্যানফোর্ড বিশ্ববিদ্যালয়ে গমন করেন ও ১৯৬৮ সালে এস এম বারম্যানের অধীনে কে মেসন বা কাওন নিয়ে পিএইচডি ডিগ্রি লাভ করেন। তিনি স্ট্যানফোর্ড সমতলীয় ত্বরণসৃজক (Linear accelerator) কেন্দ্রে গবেষণা সহকারী (১৯৬৬-১৯৬৮) ও গবেষণা সহযোগী (১৯৬৮) হিসেবে দায়িত্ব পালন করেন। তিনি কর্নেল বিশ্ববিদ্যালয়ে তিন বছর ডক্টরেটোত্তর গবেষণা করেন। সেখানে তিনি কেনেথ জে উইলসন (যিনি ১৯৮২ সালে নোবেল পুরস্কার লাভ করেন) ও তোইচিরো কিশিতার সঙ্গে কাজ করেন। ১৯৭২ সালে ভারত প্রত্যাবর্তনের আগে এক বছর (১৯৭১-১৯৭২) তিনি ইউরোপীয় নিউক্লীয় গবেষণা কেন্দ্রে(সার্ন) খণ্ডকালীন বিজ্ঞানী ছিলেন।
১৯৭২ সালে টাটা মৌলিক গবেষণা কেন্দ্রে ভারতে রায়ের কর্মজীবন শুরু হয়। তিনি খণ্ডকালীন ফেলো হিসেবে যোগদান করেন ও এক বছর পরে পূর্ণকালীন ফেলো হিসেবে নিযুক্ত হন। ২০১৭ সালে জ্যেষ্ঠ অধ্যাপক হিসেবে অবসর গ্রহণের পূর্বে দীর্ঘ ৩৫ বছর তিনি বিভিন্ন পদে দায়িত্ব পালন করেন। এগুলোর মধ্যে রয়েছে- সহকারী অধ্যাপক (১৯৭৬-১৯৮৩), সহযোগী অধ্যাপক (১৯৮৩-১৯৯০) ও অধ্যাপক(১৯৯০-১৯৯৩)। নিয়মিত অধ্যাপনা ছেড়ে দেওয়ার পর প্রবীর আণবিক বিজ্ঞান গবেষণা বোর্ডের ডিএই রাজা রামান্না ফেলো নির্বাচিত হন ও সাহা আণবিক পদার্থবিজ্ঞান কেন্দ্রে ২০১২ সাল পর্যন্ত নিয়মিত গবেষণা চালিয়ে যান। এখন তিনি ভারতীয় বিজ্ঞান একাডেমির অধীন বসু বিজ্ঞান মন্দিরে জ্যেষ্ঠ ফেলো হিসেবে দায়িত্ব পালন করছেন। এরই মাঝে তিনি অক্সফোর্ড বিশ্ববিদ্যালয়, ইউনিভার্সিটি অব টেক্সাস অ্যাট অস্টিন, ইউনিভার্সিটি অব ক্যালিফোর্নিয়া রিভারসাইড(রিভারসাইড শহরে অবস্থিত ক্যালিফোর্নিয়া বিশ্ববিদ্যালয়ের শাখা),ইউনিভার্সিটি অব হাওয়াই অ্যাট মানোয়া, হেলসিংকি বিশ্ববিদ্যালয় ও কাভলি তাত্ত্বিক পদার্থবিজ্ঞান ইনস্টিটিউটে খণ্ডকালীন শিক্ষক হিসেবে দায়িত্ব পালন করেছেন। 
প্রবীর রায় মানসী ভট্টাচার্যের সাথে বিবাহবন্ধনে আবদ্ধ। তাদের দুই সন্তান- জাগরী ও অনোলোভা। তাঁরা কলকাতার সল্টলেক এলাকায় বসবাস করেন।
কে-মেসন বা কাওন পদার্থবিজ্ঞানে রায়ের অবদান বীজগাণিতিক সূত্রের উপর ভিত্তি করে প্রতিষ্ঠিত। তাঁর অভিসন্দর্ভ এ নামে প্রকাশিত হয়েছিল-"কাওন পদার্থবিজ্ঞানে বীজগণিতের প্রয়োগ।" সার্নে কাজ করার সময় কণা পদার্থবিজ্ঞান নিয়েও প্রবীর রায় ব্যাপক গবেষণা করেছেন। এছাড়াও তিনি দুইটি পোলারায়িত ফোটন কণার সংঘর্ষের সঙ্গে সম্পর্কিত যোগফল সূত্র বের করেছেন, যেটি "রায়ের যোগফল সূত্র" নামে পরিচিত।
খালেদা পান্না

খালেদা পান্না (মৃত্যু: ৭ নভেম্বর ২০২০) ছিলেন বাংলাদেশ জাতীয়তাবাদী দলের একজন রাজনীতিবিদ ও আইনজীবী। তিনি সংরক্ষিত মহিলা আসনের সংসদ সদস্য ছিলেন।
খালেদা পান্না একজন আইনজীবী। তিনি ষষ্ঠ জাতীয় সংসদে মহিলা আসন-১৪ হতে এবং অষ্টম জাতীয় সংসদের মহিলা আসন ০৪ থেকে মনোনীত সংসদ সদস্য ছিলেন।
খালেদা পান্না ২০২০ সালের ৭ নভেম্বর ৬৭ বছর বয়সে ঢাকার বঙ্গবন্ধু শেখ মুজিব মেডিক্যাল বিশ্ববিদ্যালয় হাসপাতালে ইন্তেকাল করেন। তার নামাজে জানাজা টাঙ্গাইল কেন্দ্রীয় জামে মসজিদে অনুষ্ঠিত হয় এবং টাঙ্গাইল কেন্দ্রীয় গোরস্থানে তাকে দাফন করা হয়।
ফেরদাউস আক্তার ওয়াহিদা

ফেরদাউস আক্তার ওয়াহিদা বাংলাদেশ জাতীয়তাবাদী দলের রাজনীতিবিদ ও আইনজীবী যিনি সংরক্ষিত মহিলা আসনের সাবেক সংসদ সদস্য।
ফেরদাউস আক্তার ওয়াহিদা একজন আইনজীবী ও বাংলাদেশ জাতীয়তাবাদী দলের কেন্দ্রীয় নির্বাহী কমিটির সদস্য। তিনি অষ্টম জাতীয় সংসদের মহিলা আসন ০৫ থেকে মনোনীত সংসদ সদস্য ছিলেন।
রিনা পারভীন

রিনা পারভীন বাংলাদেশ জাতীয়তাবাদী দলের রাজনীতিবিদ ও আইনজীবী যিনি সংরক্ষিত মহিলা আসনের সাবেক সংসদ সদস্য।
রিনা পারভীন একজন আইনজীবী। তিনি অষ্টম জাতীয় সংসদের মহিলা আসন ০৭ থেকে মনোনীত সংসদ সদস্য ছিলেন।
বিলকিস আক্তার জাহান শিরিন

বিলকিস আক্তার জাহান শিরিন বাংলাদেশের বরিশাল জেলার রাজনীতিবিদ ও আইনজীবী যিনি সংরক্ষিত মহিলা আসনের সাবেক সংসদ সদস্য।
বিলকিস আক্তার জাহান শিরিন বরিশাল জেলায় জন্মগ্রহণ করেন। তার পিতা আইনজীবী মৃত নাসির আহমেদ ও মাতা জাহানারা বেগমের ছয় সন্তানের মধ্যে তিনি দ্বিতীয়। তিনি বরিশাল সরকারী বালিকা উচ্চ বিদ্যালয় থেকে এসএসসি, সরকারী মহিলা কলেজ থেকে এইচএসসি, ব্রজমোহন কলেজ থেকে সম্মান ও মাস্টার্স, বরিশাল ল'কলেজ থেকে এলএলবি ডিগ্রী অর্জন করেন।
বিলকিস আক্তার জাহান শিরিন একজন আইনজীবী। কর্মজীবনের শুরুতে তিনি বরিশাল সিটি কলেজে রাষ্ট্রবিজ্ঞান বিভাগে ১০ বছর অধ্যাপনা করেন।
বিলকিস আক্তার জাহান শিরিন বিএনপির কেন্দ্রীয় নির্বাহী কমিটির বরিশাল বিভাগীয় সাংগঠনিক সম্পাদক। ১৯৮৪ সালে ব্রজমোহন কলেজে রাজনীতিতে যোগ দিয়ে ১৯৮৫ সালে বাংলাদেশ জাতীয়তাবাদী ছাত্রদলে যুক্ত হন। ১৯৮৭ সালে বিএম কলেজ ছাত্র সংসদ নির্বাচনে ছাত্রী বিষয়ক সম্পাদক নির্বাচিত হন। ১৯৯০ সালে বিএম কলেজ ছাত্র সংসদের এজিএস নির্বাচিত হন। ১৯৯১ সালে বরিশাল জেলা ছাত্রদলের সহসভাপতি নির্বাচিত হন। ১৯৯৬ সালে বরিশাল জেলা মহিলা দলের সাধারণ সম্পাদক হন। একই সাথে ১৯৯৬ সালে তিনি বরিশাল জেলা বিএনপির শিক্ষা বিষয়ক সম্পাদক এবং ১৯৯৭ সালে মহিলা দলের কেন্দ্রীয় কমিটির সদস্য মনোনীত হন। ২০০০ সালে বরিশাল মহানগর মহিলা দলের সাধারণ সম্পাদক, ২০০৩ সালে জাতীয়তাবাদী মহিলা দলের কেন্দ্রীয় সাংগঠনিক সম্পাদক, ২০০৯ সালে বিএনপির বরিশাল মহানগরের যুগ্ম আহ্বায়ক, ২০১০ সালে মহিলা দলের কেন্দ্রীয় কমিটির যুগ্ম সাধারণ সম্পাদক এবং একই বছর বিএনপির জাতীয় নির্বাহী কমিটির সদস্য পদ লাভ করেন তিনি। ২০১১ সালে বিএনপির বরিশাল জেলা শাখার সাধারণ সম্পাদক হিসেবে দায়িত্ব পালন করেন। ২০০১ থেকে ২০০৬ সাল পর্যন্ত বাংলাদেশ জাতীয় মহিলা সংস্থার চেয়ারম্যান ছিলেন।
তিনি অষ্টম জাতীয় সংসদের মহিলা আসন ০৬ থেকে মনোনীত সংসদ সদস্য ছিলেন।
দ্বাদশ শিব মন্দির, নবদ্বীপ

দ্বাদশ শিব মন্দির পশ্চিমবঙ্গের নদিয়া জেলার নবদ্বীপে অবস্থিত একটি প্রাচীন শিবমন্দির। ১৮৩৫ খ্রিস্টাব্দে গুরুদাস দাস প্রতিষ্ঠিত এই আটচালা শিল্পরীতির মন্দির বাংলার মন্দির স্থাপত্যের একটি অন্যতম উদাহরণ। ২০১৯ খ্রিস্টাব্দে পশ্চিমবঙ্গ সরকার হেরিটেজ কমিশন কর্তৃক নবদ্বীপের এই মন্দির বাংলার "হেরিটেজ মন্দির" হিসেবে ঘোষিত হয়।
১৭৫৭ শকাব্দ অর্থাৎ ১৮৩৫ খ্রিস্টাব্দে নবদ্বীপের কাংস ব্যবসায়ী গুরুদাস দাস ভাগীরথী তীরে ২৫ ফুট উচ্চতা বিশিষ্ট বাংলার মন্দির স্থাপত্যের চালা শিল্পরীতির ১২ টি আটচালা মন্দির প্রতিষ্ঠা করেন। বারোটি মন্দির নিয়ে গঠিত মন্দিরসমূহ "দ্বাদশ শিব মন্দির" হিসেবে পরিচিত। মন্দিরসমূহের দেওয়াল ফুল-লতাপাতার সুসজ্জিত কারুকার্যে সমন্বিত ছিল। মন্দিরগাত্রের একটি প্রতিষ্ঠালিপিতে লেখা ছিল-
তবে বর্তমানে এই শিলালিপি অবশিষ্ট নেই।
ইজ দিস দা লাইফ উই রিয়েলি ওয়ান্ট?

ইজ দিস দা লাইফ উই রিয়েলি ওয়ান্ট? (ইংরেজি: Is This The Life We Really Want?)ব্রিটিশ রক সঙ্গীতশিল্পী রজার ওয়াটার্সের ৪র্থ একক স্টুডিও অ্যালবাম। এটি ২০১৭ সালের ২ জুন কলাম্বিয়া রেকর্ডস থেকে প্রকাশিত হয়। এটি প্রযোজনা করেছেন নাইজেল গডরিচ, যিনি ওয়াটার্সকে আরও সংক্ষিপ্ত, কম থিয়েটার অ্যালবাম তৈরি করার জন্য অনুরোধ করেছিলেন। "অ্যামিউজড টু ডেথ" (১৯৯২) এর পর এটি ওয়াটার্সের প্রথম একক অ্যালবাম, এবং এটি এছাড়াও অপেরা "Ça Ira" এর পর তার প্রথম স্টুডিও কাজ।
অ্যালবামটি চার্টে যুক্তরাজ্যে ৩ নম্বরে এবং মার্কিন যুক্তরাষ্ট্রে ১১ নম্বরে অবস্থান নিয়েছিল। অ্যালমাবটিতে চারটি একক: "স্মেল দ্যা রোজেস" "দেজা ভু", "দ্য লাস্ট রেফিউজি" এবং "ওয়েট ফর হার" যুক্ত হয়েছে।